
Prome Minister Evelyn Wever-Croes: 
Prome Minsiter ta felicita 


33 CIUDADANO DI NOS PAIS CU TA WORDO 
OTORGA UN CONDECORACION REAL 


Nombernan di e ciudadanonan di Reino cu lo ricibi un 
Condecoracion Real 2021 a wordo publica den Staatscourant 
dialuna dia 26 di April. Pa Aruba, 33 ciudadano ta wordo 
condecora e ańa aki pa Rey Willem Alexander. E ‘Lintjesregen’ 
lo tuma luga diabierna dia 30 di april. 


“Desde e prome afia di nos gobernacion nos a stimula 
aplicacionnan pa e reconocemento grandi y bunita aki, mirando 
cu no ta hopi hende tabata conoce e procedura anteriormente”, 
Prome Minister a enfatisa. 


Pa un persona por bin na remarke pa un Condecoracion Real, 
mester ta trata di un persona cu aparte di su trabou a of ta dedica 
su mes na labornan excepcional boluntario. Gobierno ta haci 
e maximo esfuerso pa duna informacion pa ciudadanonan di 
Aruba manda mas tanto posibel proposicionnan pa e comision 
di Hulanda cu tin cu dicidi. Esaki a conduci cu na aña 2019, nos 
a conoce un record di 35 persona condecora, na afia 2020, 18 
persona y na 2021, 33 persona. 


Prome Minister Evelyn Wever-Croes ta felicita cada 
condecorado cu e aña aki ta wordo condecora pa e trabounan 
excelente cu nan ta eherce pa nos comunidad y alaves Prome 
Minsiter ta encurasha nos pueblo pa e siguiente afia atrobe 
nos por mira asina hopi ciudadano ricibi un condecoracion 
real. E siguiente personanan ta e condecoradonan Real 2021. 





idder in de Orde van Oranje-Nassau, bij bevordering’: 
* mevrouw E.S. van der Wal-Kanbier 
+ de heer R.W. van der Wal 


‘Ridder in de Orde van Oranje-Nassau’: 
* mevrouw A.E. Croes-Laclé 

* mevrouw A.T. Muller 

+ mevrouw I.J. Profet 

+ mevrouw A.E. Schoop-Romberg 

+ de heer L.G. Tromp 


‘Lid in de Orde van Oranje-Nassau’: 


* de heer R.A. Acosta 

* de heer R.A. Angela 

+ de heer E.H. Barry 

* mevrouw M.L. Benjamin 

+ de heer A.J. Croes 

+ mevrouw L.H. Croes -Werleman 
* de heer R.H. de Cuba 

* de heer L.T. de Cuba 

* mevrouw L.I. de Cuba-Wever 

* de heer R.R.J. Fingal 

* de heer E.R. Gomez 

* de heer G.H. Griffith 

* de heer M.T.R. Hassell 

* mevrouw L.E. Hernandez 

* mevrouw C.J. Kelly-Valdéz 

+ de heer K.C. Lucas 

* de heer A. Makowiec 

+ de heer A.S. Marchena 

* mevrouw L.H. Martinez 

* mevrouw M.A.S. Piternella 

+ de heer G.V. Sawilani 

* de heer M. Thiel 

* mevrouw A.A.A. Trimon-Geerman 
* de heer C.N. Tromp 

+ mevrouw G.J. Tromp 

+ mevrouw R.T. Willems-Krozendijk 

PROME OTORGAMENTO PREDICADO REAL 
DEN E PARTI CARIBENSE DI REINO HULANDES 


Su Mahestad Rey Willem-Alexander a otorga e derecho di hiba 
e predicado Real (predicaat Koninklijk) na e empresa Arubiano, 
Aruba Aloe Balm N.V. Ta prome biaha desde introduccion di 
e predicado Real door di Rey Willem I na 1815 cu a otorga 
e predicado na un organisacion den e parti Caribense di 
Reino Hulandes. Awe Gobernador di Aruba, Su Excelencia 
Alfonso Boekhoudt, a haci entrega di e Certificado (Oorkonde) 
y Disposicion Real (Koninklijke Beschikking) relaciona cu e 
predicado, na e propietarionan di Aruba Aloe Balm N.V. 

















































E predicado Real ta un condecoracion cu por wordo otorga 
na asociacion-, fundacion-, instituto- of empresanan grandi. 
E ta encera cu e organisacion por agrega e predicado Real 
na su nomber y cu por inclui e Corona Real den su logo. E 
ta simbolisa respet, aprecio y confiansa di Su Mahestad pa e 
organisacion cu ta ricibi'e. E criterionan pa otorgamento di e 
predicado Real na e islanan Caribense ta igual cu na Hulanda. 
E organisacion por ehempel mester tin un importancia nacional 
y e mester existi por lo menos 100 afia. 





E entrega oficial di e Certificado (Oorkonde) y di e Decreto 
Real (Koninklijke Beschikking) a tuma luga den Ballroom di 
Hilton Aruba Caribbean. Despues di un discurso di Gobernador 
di Aruba, a desvela y haci entrega di e Certificado y Decreto 
na e propietarionan di Aruba Aloe. Dos director di Aruba Aloe, 
Remko van der Veldt y Jacobus Veel seguidamente a firma 
e clausulanan relata na e predicado Real, den cua ta inclui 
entre otro e obligacionnan encuanto e derecho di por hiba 
e predicado. Louis A. Posner (accionista) y Remko van der 
Veldt a gradici Gobernador di Aruba como representante di 
Rey Willem-Alexander, pa otorgamento di e derecho pa hiba 
e predicado Real. Den nan discurso a elabora tambe riba 
establecimento di e organisacion, e desaroyonan di Aruba 
Aloe y unda e empresa ta para awor. 


Pa Aruba ta un gran honor cu un empresa di Aruba, como 
prome di e islanan Caribense den Reino, a ricibi otorgacion pa 
hiba e predicado Real. Gobernador di Aruba ta felicita Aruba 
Aloe Balm NV cu e otorgamento special aki. 








MINISTER XIOMARA MADURO 

STANLEY DABIAN A CUMPLI 40 ANA DEN 


SERVICIO DI GOBIERNO 


Recientemente sr. Stanley Dabian a cumpli 40 aña den servicio 
di gobierno. Durante un rato ameno na bureau di Minister di 
Finansa, Asuntonan Economico y Cultura, sr. Stanley Dabian 
a ricibi su decreto gubernamental corespondiente y un regalo 
chikito pa conmemora e fecha special aki for di Minister sra. 
Xiomara Maduro. 


E mandatario a gradici sr. Stanley pa su trabao y e lealtad 
demostra na e servicio publico di nos pais Aruba como tambe 
a gradici sr. Stanley pa su contribucion na nos cultura muy en 
particular. Masha pabien sr. Stanley Dabian. 

Departamento di Cultura: 
COMO EDUCACION DI ARTE Y CULTURA LO PRESENTA 
CELEBRACION DI ARTE TANTO DEN 
TEATRO Y BAILE 


Departamento di Cultura Aruba (DCA), bou auspicio di 
Ministerio di Cultura kier a invita Aruba completo pa keda 

pendiente pa e lansamento den tur media social, di e video 
special dedica na Celebracion di Dia Intemacional di Baile. 
Cu Cas di Cultura Aruba conhuntamente cu Departamento di 
Cultura Aruba a produci cu tur scol, director y maestro di baile 
aki na Aruba. 


E produccion aki a ser dirigi pa Jhon Freddy T. Montoya, Lider 
di Proyecto di Seccion di Implementacion, tambe a ser graba 
y edita profesionalmente pa e maestro Omar Browne y Elton 
Malone. 


Un danki special na tur protagonista cu a forma parti di un 
tremendo y exitoso produccion y naturalmente na Cas di 
Cultura, sra. Vicky Arends y Olga Gabrielle, p'e tremendo 
espacio y oportunidad cu nan a brinda. Sigur pa haci algo 
special pa promove nos artistanan local y resalta e generonan 
di arte den un mega produccion. Un produccion asina poderoso 
dedica tanto na e celebracion di Dia Mundial di Teatro, cu 
tabata 27 di maart pasa y na e Dia Internacional di Baile, cu lo 
keda lansa den tur media social riba dia 29 di april proximo cu 
mundialmente esaki ta ser celebra como e Dia Internacional di 
Baile. 


Den e mesun rosea nos ta gradici un y tur cu ta den e arte 
di baile, y ta realisa un papel importante den nan tremendo 
trabao y dedicacion. Nos di Departamento di Cultura Aruba 
y Cas di Cultura Aruba, director, staf y personal ta felicita tur 
bailado, scol, academia, grupo, director, coreografo, docente y 
maestro di baile aki na Aruba, riba nan dia tan special. 

Baile ta maximo expresion cu ta duna bida na tur expresion y e 
ta ser representa den movemento cu tur sintimento y emocion 
na unda ta keda refleha tur e rikesa y potencial di nos alma y 
nos ser interior. Djis pa menciona cu Teatro ta duna espacio y 
plataforma caminda tur Arte ta topa y te hasta Arte di Baile ta 
expresa bida y su grandesa den tur bunitesa. 


Pabien na tur e actornan y esnan di e mundo di Baile! 

ARUBA NA PROME LUGAR ENTRE ISLANAN 
DEN CARIBE CU MAS VACUNA APLICA PA 
CADA 100 MIL HABITANTE 


Aruba su recuperacion ta mustra den direccion di uno positivo 
y fructifero. Turistanan ta ancioso pa cuminsa viaha y ta sondia 
pa bay di vacantie na e destinacionan cu tin mas grado di 
vacunacion. Unda nan por ta sigur cu e transmision di e virus 
di COVID ta uno minino. Aruba actualmente ta luciendo na nr 
1 entre e islanan den Caribe y na number 2 entre e paisnan 
miho vacuna di mundo. Esaki sigur ta motibo pa nos sinti nos 
mes orguyoso y tambe encurasha esnan cu ainda no a forma 
parti di e solucion pa haci esaki y vacuna. 


Mas lihe nos yega entre 75% cu 85% di comunidad mas lihe 
nos lo recupera nos pilar turistico y nos economia. Entrante 
diaranson 28 di april 2021, ya no tin nesesidad mas pa warda 
riba un cita pa vacuna. Es cu no a ricibi su prome vacuna 
ainda por registra via Aruba Health App of via www.dvg.aw of 
ww.arubacovid19.org y despues ‘walk in' na e localidadnan 
Teresita Center of Centro Libertador Betico Croes y ricibi nan 
prome vacuna. Es cu no por registra online tambe por yega na 
e puntonan di vacunacion y lo wordo registra y vacuna tambe. 


Pa di dos dosis di vacuna si ta nesesario yega na e cita acorda 
caba. Na e momento aki Aruba tin 54% di e grupo di meta 18+ 
vacuna y nos ta encurasha tur cu ainda no a vacuna pa den 
e dianan cu ta sigui, yega y vacuna y contribui na nan propio 
salud, na Aruba su recuperacion y futuro. 








Share of people who received at 
least one dose of COVID-19 
vaccine, Apr 25, 2021 

Share of the total population that received at least one vaccine 
dose. This may not equal the share that are fully vaccinated if 
the vaccine requires two doses. 

|| 
Aruba TT 49.5% 
United Kingdom WIEN 49.6% (Apr 24, 2021) 
United States MM 41.996 
Chile EE 41.65 (Apr 24, 2021) 
Bahrain TT 36.59 
Hungary m 37.3% 
Uruguay III 32.3% 
Serbia MS 28.6% (Apr 24, 2021) 
Germany MN 23.3% 
Netherlands MN 21.29% (Apr 18, 2021) 
italy NE 20.5% 
France BI 20.6% (Apr 24, 2021) 
Europe HE 19.6% 
Turkey il 15.6% 
Greenland MN 15.1% (Apr 23, 2021) 
Argentina I 13.9% 
Brazil m 12.6% 
Hong Kong HI 11.2% 

Source: Official data collated by Our World in Data - Last updated 26 
April. 15:00 (London time) 
OurWoridinData.org/coronavirus e CC BY 

"WALK IN' Y VACUNA PA 18+ 


Entrante diaranson 28 di april tur ciudadano bibando na Aruba 
cu tin 18 afia of mas por yega Centro Libertador Betico Croes 
di dialuna pa diasabra for di 8:00 am te cu 7:00 pm 'non stop' y 
ricibi nan prome dosis di vacuna of tambe por acudi na Teresita 
Center na San Nicolaas di dialuna pa diabierna for di 8:30- 
11:30 di merdia y di 1:30- 4:30 di atardi. 





Pa por ricibi e prome vacuna ta nesesario pa bin cu bo carchi 
di AZV of si bo ta biba na Aruba pero no tin un carchi di AZV 
mester presenta cu un paspoort of prueba di estadia cu ta mas 
cu 6 luna bieu. Ta recomenda es cu ta bin vacuna pa registra 
via Aruba Health App pa haci e proseso administrativo mas 
cortico. 


Si e persona no por esaki, no lo ta problema, nos lo yuda 
e persona cu su registracion ora e yega na e localidad di 
vacunacion. 

Departamento di Salud Publico: 


UPDATE 28 DI APRIL 2021 


Segun resumen di awe 53 persona a recupera, a registra un total di 15 caso nobo di Covid-19, di cual 4 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 538 test. ‘Postivity rate’ entre nos residentenan ta 12%. 


Casonan activo pa awe ta 189, cantidad di fayecido relaciona cu Covid-19 ta 98. 


Hospital ta informa cu tin un total di 26 persona interna di cual 9 ta den Cuido Intensivo y 17 riba unidad general di 
covid. 





We ARUBA COVID-19 








28/4/2021 TOTAL | RESIDENTE NO-RESIDENTE 





Casonan Nobo 15 11 4 
Activo 189 151 38 
Recupera 10298 9537 761 
Positivo 10585 9785 800 
135742 - - 
Getest 146889 È il 


Morto 98 97 1 

